Hva+skjer+med+Laos+nå?

Hva skjer med Laos nå?
Men kan Laos bli et i-land? Dette er det veldig vanskelig å svare på, fordi man møter problemstillingen; ”burde alle land bli i-land?” I-land tjener på å kjøpe råvarer fra u-land og selge dem ferdigvarer for en høyere pris, som en moderne versjon av trekanthandelen. Men i-land kan også tjene på at økonomien i u-land kommer på fote, fordi de da får et større marked for varene sine. Dersom Laos klarer å skape en stabil økonomi, ved hjelp av blant annet vannkraft, vil jeg tro landet kan komme langt i sin utvikling. Den eneste hindringen for at Laos ikke kan bli et i-land er det dårlige politiske systemet. For å endre dette, mener jeg det er viktig å satse på utdanning og demokrati. Et land med utdannede mennesker har større sjanse for å lykkes med demokratiet enn et der analfabetismen er så høy som i Laos. Det demokratiske systemet i Laos kan faktisk ikke kalles demokratisk i det hele tatt, men forhåpentligvis kan dette endres. For å få til det, er det viktig å åpne landet for utenlandsk påvirkning, for eksempel gjennom turisme og deltakelse i internasjonale samband som [|ASEAN]og FN. Laos vil mest sannsynligvis bli mer utviklet i løpet av de neste årene, men om det blir et i-land i nærmeste fremtid er usikkert.